b"\n_START_ARTICLE_\nRac\xc3\xb3 de Mig Cam\xc3\xad\n_START_SECTION_\nDescripci\xc3\xb3\n_START_PARAGRAPH_\nEst\xc3\xa0 situada al marge esquerre de la carretera Simp\xc3\xa0tica, poc abans d'arribar a l'ermita de Mig Cam\xc3\xad, sobre un tur\xc3\xb3 que domina tota la ciutat i voltants; a uns 4 km de la poblaci\xc3\xb3._NEWLINE_Es tracta d'un antic mas i mol\xc3\xad reutilitzat com a restaurant. L'adaptaci\xc3\xb3 moderna respecta al m\xc3\xa0xim l'estructura i elements interiors de l'edifici principal. Es tracta d'una construcci\xc3\xb3 formada per dos cossos rectangulars perpendiculars, formant una L, amb un pati posterior a l'angle. Consta de planta baixa, pis i golfes. A les fa\xc3\xa7anes el remat superior \xc3\xa9s horitzontal, simulant un terrat, amagant la veritable coberta de teulada a doble vessant. El material emprat \xc3\xa9s la ma\xc3\xa7oneria sense revestir i les l\xc3\xadnies de separaci\xc3\xb3 de pisos i emmarcaments s\xc3\xb3n de ma\xc3\xb3._NEWLINE_Davant la fa\xc3\xa7ana principal hi ha un porxo descobert, de pilars, per sostenir un emparrat._NEWLINE_A m\xc3\xa9s de l'edifici principal hi ha corrals, magatzem i una \xc3\xa0mplia pla\xc3\xa7a utilitzada avui com a aparcament.\n_START_SECTION_\nHist\xc3\xb2ria\n_START_PARAGRAPH_\nEl mas i mol\xc3\xad foren constru\xc3\xafts per la fam\xc3\xadlia Perepons de Tortosa l'any 1895, per\xc3\xb2 per mapes dels francesos durant la guerra de succeci\xc3\xb3 s\xe2\x80\x99observa que la masia ja formava part del paisatge cap al 1811 o anterior. Als anys 1970 va ser restaurat i convertit en restaurant. Fou avandonat al 2003 i actualment s\xe2\x80\x99ha reobert al p\xc3\xbablic de nou."